ಜಮೀನಿನಲ್ಲಿ ಇಟ್ಟಿಗೆ ತುಂಡು ಬಿದ್ದಿದಕ್ಕೆ ಬಾಲಕಿಯನ್ನು ಕೊಲೆ ಮಾಡಿದ ಮಹಿಳೆ ಬಿಹಾರ: ಬೇರೆಯವರ ಜಮೀನಿನ ರಸ್ತೆಯಲ್ಲಿ ನಡೆದುಕೊಂಡು ಹಾಲು ಹಾಕಲು ತೆರಳುತ್ತಿದ್ದಾಗ ಇಟ್ಟಿಗೆ ತುಂಡು ಗದ್ದೆಯಲ್ಲಿ ಬಿದ್ದಿದ್ದಕ್ಕಾಗಿ 10 ವರ್ಷದ ಬಾಲಕಿಯ ಕೊಲೆ ಮಾಡಿರುವ ಘಟನೆ ಬಿಹಾರದ ಪಶ್ಚಿಮ ಚಂಪಾರಣ್ನ ಬೆಟ್ಟಿಯಾದಲ್ಲಿ ನಡೆದಿದೆ. ಸಚಿನ್ ಪ್ರಸಾದ್ ಎಂಬುವವರ ಪುತ್ರಿ ಸಾಕ್ಷಿರಾಣಿ ಮೃತ ಬಾಲಕಿ. ಸಾಕ್ಷಿರಾಣಿ ಬುಧವಾರ ಸಂಜೆ ಹಾಲು ಹಾಕಲು ಹೋಗುತ್ತಿದ್ದಾಗ ಇನ್ನೊಬ್ಬರ ಹೊಲದಲ್ಲಿ ಇಟ್ಟಿಗೆ ತುಂಡು ಬಿದ್ದಿದೆ . ಇದರಿಂದ ಕೋಪಗೊಂಡ ಜಮೀನಿನ ಮಾಲಕಿ ಬಾಲಕಿಯ ಎದೆಗೆ ಬಲವಾಗಿ ಒದ್ದಿದ್ದಾಳೆ . ಇದರಿಂದ ಬಾಲಕಿ ಮೂರ್ಛೆ ಹೋಗಿದ್ದುಮ . ಆಸ್ಪತ್ರೆಗೆ ದಾಖಲಿಸಲಾಗಿತ್ತು . ಆದರೆ ಚಿಕಿತ್ಸೆ ಫಲಕಾರಿಯಾಗದೆ ಬಾಲಕಿ ಆಸ್ಪತ್ರೆಯಲ್ಲಿಯೇ ಸಾವನ್ನಪ್ಪಿದ್ದಾಳೆ. ಘಟನೆಯಿಂದ ಆಕ್ರೋಶಗೊಂಡ ಸ್ಥಳೀಯರು ಆರೋಪಿ ಮಹಿಳೆ ರಾಮಕಾಳಿದೇವಿಯನ್ನು ಹಿಡಿದು ಪೊಲೀಸರಿಗೆ ಒಪ್ಪಿಸಿದ್ದಾರೆ. ಈ ವೇಳೆ ಮಹಿಳೆ ಬಾಲಕಿಯ ಮೇಲೆ ಹಲ್ಲೆ ಮಾಡಿಲ್ಲ ಎಂದು ವಾದಿಸಿದ್ದು ಬಾಲಕಿ ಕುಟುಂಬಸ್ಥರು ನೀಡಿದ ದೂರಿನ ಮೇರೆಗೆ ಎಫ್ ಐ ಆರ್ ದಾಖಲಿಸಿಕೊಂಡು ತನಿಖೆ ಕೈಗೊಂಡಿದ್ದಾರೆ.